CELEX: 31972R2788
Language: el
Date: 1972-12-28 00:00:00
Title: Κανονισμός (ΕΟΚ) αριθ. 2788/72 του Συμβουλίου της 28ης Δεκεμβρίου 1972 περί τροποποιήσεως του άρθρου 6 του κανονισμού (ΕΟΚ) αριθ. 729/70 «περί της χρηματοδοτήσεως της κοινής γεωργικής πολιτικής»

Avis juridique important

|

31972R2788

Κανονισμός (ΕΟΚ) αριθ. 2788/72 του Συμβουλίου της 28ης Δεκεμβρίου 1972 περί τροποποιήσεως του άρθρου 6 του κανονισμού (ΕΟΚ) αριθ. 729/70 «περί της χρηματοδοτήσεως της κοινής γεωργικής πολιτικής»  

Επίσημη Εφημερίδα αριθ. L 295 της 30/12/1972 σ. 0001 - 0001 Δανική ειδική έκδοση: Σειρά I Κεφάλαιο 1972(28.12) σ. 0028  Αγγλική ειδική έκδοση: Σειρά I Κεφάλαιο 1972(28-30.12) σ. 0091  Ισπανική ειδική έκδοση: Κεφάλαιο 03 τόμος 6 σ. 0159  Φινλανδική ειδική έκδοση: Κεφάλαιο 3 τόμος 5 σ. 0054  Ελληνική ειδική έκδοση: Κεφάλαιο 03 τόμος 8 σ. 0224  Πορτογαλική ειδική έκδοση : Κεφάλαιο 03 τόμος 6 σ. 0157  Σουηδική ειδική έκδοση: Κεφάλαιο 3 τόμος 5 σ. 0054 

ΚΑΝΟΝΙΣΜΟΣ (ΕΟΚ) αριθ. 2788/72 ΤΟΥ ΣΥΜΒΟΥΛΙΟΥ της 28ης Δεκεμβρίου 1972 περί τροποποιήσεως του άρθρου 6 του κανονισμού (ΕΟΚ) αριθ. 729/70 "περί της χρηματοδοτήσεως της κοινής γεωργικής πολιτικής"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικομομικής Κοινότητος,  τη συνθήκη περί προσχωρήσεως των νέων Κρατών Μελών στην Ευρωπαϊκή Οικονομική Κοινότητα και στην Οικονομική Κοινότητα Ατομικής Ενεργείας(1), που υπεγράφη στις Βρυξέλλες στις 22 Ιανουαρίου 1972, και ιδίως τα άρθρα 30 και 153 της συνημμένης σε αυτή  πράξεως(2),  την πρόταση της Επιτροπής,  Εκτιμώντας:  ότι το άρθρο 6 παράγραφος 5 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 περί της χρηματοδοτήσεως της κοινής(3) γεωργικής πολιτικής καθορίζει το ποσό που εγγράφεται στο τμήμα προσανατολισμού του Ευρωπαϊκού Γεωργικού Ταμείου  Προσανατολισμού και Εγγυήσεων- ότι αυτό το ποσό προεβλέφθη σε συνάρτηση με την ανάγκη βελτιώσεως των γεωργικών διαρθρώσεων της Κοινότητος στην αρχική της σύνθεση- ότι πρέπει να προσαρμοσθεί αυτό το ποσό για να αντιμετωπισθούν οι αυξημένες ανάγκες της γεωργίας της διευρυμένης Κοινότητος ώστε να μη μειωθεί η αποτελεσματική δράση του τμήματος προσανατολισμού του Ταμείου- ότι αυτή η προσαρμογή προεβλέφθη ρητώς στο  παράρτημα II κεφάλαιο II σημείο Β περίπτωση 2 της προαναφερθείσας πράξεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Με ισχύ από 1ης Ιανουαρίου 1973:  α) Το κείμενο του άρθρου 6 παράγραφος 5 του κανονισμού (ΕΟΚ) αριθ. 729/70 αντικαθίσταται από το ακόλουθο κείμενο:  "Για το έτος 1972, οι πιστώσεις του Ταμείου, τμήμα προσανατολισμού, ανέρχονται σε 285 εκατομμύρια λογιστικές μονάδες.  Από 1ης Ιανουαρίου 1973, οι πιστώσεις αυτές ανέρχονται σε 325 εκατομμύρια λογιστικές μονάδες ανά έτος. Το Συμβούλιο, αποφασίζοντας κατά τη διαδικασία που προβλέπεται στο άρθρο 43 παράγραφος 2 τρίτο εδάφιο της συνθήκης δύναται να αυξήσει το ποσό αυτό  μόνο για την κοινή δράση που αναφέρεται στην παράγραφο 2." β) Στο άρθρο 6 παράγραφος 4 δεύτερο εδάφιο, το ποσό των 285 εκατομμυρίων αντικαθίσταται από το ποσό των 325 εκατομμυρίων.   Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 28 Δεκεμβρίου 1972.  Για το Συμβούλιο Ο Πρόεδρος T. WESTERTERP  (1) ΕΕ αριθ. Ν 73 της 27.3.1972, σ. 5.  (2) ΕΕ αριθ. Ν 73 της 27.3.1972, σ. 14.  (3) ΕΕ αριθ. Ν 94 της 28.4.1970, σ. 13.